LĒMUMA PROJEKTS

**Par grozījumiem Alūksnes novada pašvaldības domes 27.06.2024. lēmumā Nr.208**

**“Par projektu “Sabiedrībā balstītu sociālo pakalpojumu**

**pieejamības palielināšana Alūksnes novadā””**

Ņemot vērā Centrālās finanšu un līgumu aģentūras 16.09.2024. vēstuli Nr. 39-2-10/6620 (Alūksnes novada pašvaldībā saņemta un reģistrēta 16.09.2024. ar Nr. ANP/1-35/24/3076), kurā norādīta prasība precizēt projekta izmaksu pozīciju apjomus, paredzot Eiropas Sociālā fonda Plus finansējumu 85% apmērā no projekta kopējā attiecināmā finansējuma un nacionālo līdzfinansējumu 15% apmērā no projektam plānotā kopējā attiecināmā finansējuma, Ministru kabineta 2024. gada 12. marta noteikumus Nr. 173 “Eiropas Savienības kohēzijas politikas programmas 2021.-2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” pirmās kārtas īstenošanas noteikumi”,

pamatojoties uz Pašvaldību likuma 4. panta pirmās daļas 9. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzienu 2.2. un Uzdevumu 2.4., Investīciju plāna 2022.-2027. gadam 3.3.2. punktu,

izdarīt Alūksnes novada pašvaldības domes 27.06.2024. lēmumā Nr.208 “Par projektu “Sabiedrībā balstītu sociālo pakalpojumu pieejamības palielināšana Alūksnes novadā””, sēdes protokols Nr. 10, 21. punkts, šādus grozījumus:

1. Izteikt lēmuma 2. punktu šādā redakcijā:

“2. Apstiprināt projekta kopējās indikatīvās izmaksas 1 715 872 EUR (viens miljons septiņi simti piecpadsmit tūkstoši astoņi simti septiņdesmit divi *euro*), tajā skaitā pašvaldības līdzfinansējumu indikatīvi 257 380,80 EUR (divi simti piecdesmit septiņi tūkstoši trīs simti astoņdesmit *euro*, 80 centi).

1. Izteikt lēmuma 3. punktu šādā redakcijā:

“3. Projekta atbalsta gadījumā Alūksnes novada pašvaldības līdzfinansējumu paredzēt no pašvaldības 2025., 2026., 2027., 2028., 2029. gada budžeta (aizņēmuma) līdzekļiem.”